ช่วงนี้แฟนผมนอนดึก (01:00) ติดกันมา เกือบจะ 1 อาทิตย์แล้วไตทานประมาณ 7:00 แล้วมาวันนี้เธอต้องเข้าที่ทำงานตอน 8:20 นางเลยรีบวิ่งไป(นางไม่ค่อยออกกำลังกาย แต่ระยะทางไม่ไกลมาก) พอนางถึงที่ทำงานนางบอกว่านางแน่นหน้าอกเหมือนมีอะไรแทงอยู่ตลอด แล้วก็รู้สึกไม่ค่อยสบายแถวหน้าอก เป็นตั้งแต่ถึงที่ทำงานจนถึงตอนนี้ มันเกิดจากสาเหตุอะไรหรอครับ แล้วจะเป็นอะไรร้ายแรงมั้ยครับ
สวัสดีค่ะ อาการแน่นหน้าอกหลังการวิ่งหรือออกแรงดังกล่าวมานั้น อาจจะเป็นอาการที่ปกติที่เกิดตามหลังการออกแรง หรือเกิดจากการมีกล้ามเนื้อหรือกระดูกอ่อนที่อกอักเสบจากการวิ่งมากๆแล้วมีการกระแทกที่หน้าอก การมีปลายเส้นประสาทอักเสบ หรือเป็นโรคทางหัวใจเช่นหัวใจเต้นผิดจังหวะ หัวใจวาย หัวใจขาดเลือดที่จะแสดงอาการมากขึ้นหลังออกแรงได้ แต่หากอายุน้อย ไม่มีประวัติโรคหัวใจ หรือโรคประจำตัวใดๆมาก่อน โอกาสเป็นไปได้น้อยเบื้องต้นพักการใช้งาน งดการออกแรงหนักๆไปก่อน รับประทานยาแก้ปวดได้ หากยังปวดจุกมาก และสังเกตอาการ ถ้าพักแล้วไม่ดีขึ้น แน่นมากขึ้น เหมือนมีของหนักมาทับ ใจสั่น เหงื่อแตกมากผิดปกติ ให้รีบไปพบแพทย์